
ŠIAULIŲ MIESTO SAVIVALDYBĖS ADMINISTRACIJOS 
PERSONALO SKYRIUS 

SPRENDIMO „ DĖL ŠIAULIŲ MIESTO SAVIVALDYBĖS TARYBOS 2022 M. VASARIO 3 D. SPRENDIMO NR. T-43 „DĖL ŠIAULIŲ MIESTO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO SISTEMOS APRAŠO PATVIRTINIMO“
PRIPAŽINIMO NETEKUSIU GALIOS” PROJEKTO
AIŠKINAMASIS RAŠTAS

2023-
Šiauliai


Sprendimo projekto tikslas – pripažinti netekusiu galios Šiaulių miesto savivaldybės tarybos 2022 m. vasario 3 d. sprendimą Nr. T-43 „Dėl Šiaulių miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“.

Šiaulių miesto savivaldybės tarybos 2022 m. vasario 3 d. sprendimu Nr. T-43 „Dėl Šiaulių miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“ buvo patvirtintas Šiaulių miesto savivaldybės biudžetinių įstaigų vadovų darbo apmokėjimo sistemos aprašas.

2024 m. sausio 1 d. įsigalioja naujas Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymas, kurio 5 straipsnio 5 dalis nustato pareigą savininko teises ir pareigas įgyvendinančiai institucijai nustatyti jos valdymo sričiai priskirtų biudžetinių įstaigų vadovų darbo apmokėjimo sistemą. 
Vadovaujantis Lietuvos Respublikos vietos savivaldos įstatymo 15 straipsnio 2 dalies 16 punkto, 27 straipsnio 2 dalies 7 ir 9 punktų ir 2024 m. sausio 1 d. įsigaliosiančio Lietuvos Respublikos biudžetinių įstaigų įstatymo 5 straipsnio 2 dalies nuostatomis, Savivaldybės biudžetinės įstaigos savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai.
Vadovaujantis šių įstatymų nuostatomis numatyta pripažinti netekusiu galios Šiaulių miesto savivaldybės tarybos 2022 m. vasario 3 d. sprendimą Nr. T-43 „Dėl Šiaulių miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“.

Teigiamos pasekmės – bus įgyvendintos Lietuvos Respublikos vietos savivaldos ir Lietuvos Respublikos biudžetinių įstaigų įstatymų nuostatos.
Neigiamos pasekmės – nenumatoma.

Priėmus sprendimą pripažįstamas netekusiu galios Savivaldybės tarybos 2022 m. vasario 3 d. sprendimas Nr. T-43 „Dėl Šiaulių miesto savivaldybės biudžetinių įstaigų vadovų darbo apmokėjimo sistemos aprašo patvirtinimo“.

Sprendimui įgyvendinti papildomų teisės aktų priimti nereikės.

Sprendimui įgyvendinti papildomų biudžeto lėšų nereikės.
Sprendimo projekto antikorupcinis vertinimas.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su viena iš sričių, išvardytų Šiaulių miesto savivaldybės teisės aktų ar jų projektų antikorupcinio vertinimo metodikoje.
Sprendimo projektą parengė Šiaulių miesto savivaldybės administracijos Personalo skyrius. Tiesioginis rengėjas – Rasa Vasauskienė, Personalo skyriaus vyriausioji specialistė, tel. 59 62 05. Projekto iniciatorius – Personalo skyrius.
Numatomo teisinio reguliavimo poveikio vertinimo rezultatai. Numatomo teisinio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.

